hotchpotch/miracl-hf-unified huggingface dataset:
Sankuru
Sankuru on yksi Kongon demokraattisen tasavallan 26 maakunnasta. Sen pääkaupunki on Lusambo. Vuoden 2005 perustuslakiin kirjatussa hallinnonuudistuksessa se erotettiin Itä-Kasain maakunnasta. Sen pinta-ala on 105 000 neliökilometriä.
Sankurun entinen piirikunta, nykyinen maakunta käsittää entisen Itä-Kasain pohjoiset osat. Sen läpi virtaa Sankuru-joki. Sademäärä on 1800-2000 mm vuodessa, ja alkuperäinen kasvillisuus on rehevää sademetsää. Polttopuun kerääminen yhdessä ilmastonmuutoksen vaikutusten kanssa on saanut alueen metsävarat vähenemään huolestuttavasti. Seutu kuuluu Kongon demokraattisen tasavallan köyhimpiin. Se kärsi vuosien 1996-2001 levottomuuksista.
Emmi Peltonen
Emmi Peltonen (s. 29. marraskuuta 1999 Nashville, Yhdysvallat) on suomalainen taitoluistelija, joka voitti naisten suomenmestaruuden vuonna 2016 ja sai tällöin paikan vuoden 2017 Euroopan-mestaruuskilpailuihin. Hän on jääkiekkoilija Ville Peltosen tytär.
Emmi Peltonen valittiin 8.2.2018 Vantaan vuoden urheilijaksi 2017.
Emmi Peltonen voitti yleissarjan kultaa 18.12.2016 käydyissä taitoluistelun SM-kisoissa pisteillä 140,17.
Emmi Peltonen voitti kultaa 17.12.2017 käydyissä taitoluistelun SM-kisoissa pisteillä 164.11. Peltonen sai lyhytohjelmastaan pisteet 61,25.
Kauden avauskilpailuissa Italiassa 15.9.2017 Emmi Peltonen sijoittautui 11. yhteispisteillä 138,21. Lyhytohjelman jälkeen Peltonen oli kahdeksastoista eli paransi vapaaohjelmalla sijoitustaan.
Peltonen sijoittui yhdenneksitoista 8.10.2017 Espoossa käydyssä Finlandia Trophyssa yhteispistein 152,23.
Emmi Peltonen sijoittui neljänneksi Unkarin Budapestissa 8.12.2017 käydyssä taitoluistelun kansainvälisessä Santa Claus Cupissa. Mainiosti lyhytohjelman ykköseksi luistellut Peltonen ei pystynyt parhaimpaansa vapaaohjelmassaan ja sai kokonaispisteiksi 154,39.
Emmi Peltonen luisteli ylivoimaisen voiton 8.1.2018 kansainvälisessä FBMA-taitoluistelukilpailussa Abu Dhabissa pisteillä 149,24.
21.7.2017 järjestetyissä taitoluistelun EM-kisoissa Tsekin Ostravassa Emmi Peltonen saavutti lyhyt- ja vapaaohjelmistaan ennätyspisteet 160,57, jotka veivät hänet sijalle 11.
Moskovassa tammikussa 2018 järjestetyissä taitoluistelun EM-kisoissa Emmi Peltonen sijoittui tuloksella 159,48 naisten kilpailussa kärkikymppiin, sijalle 9. Peltonen sai lyhyohjelmastaan pisteet 52,68 ja oli 11. ennen sijoitustaan nostanutta vapaaohjelmaa.
Helsingin MM-kilpailuissa 29.3.2017 Emmi Peltonen keräsi lyhytohjelmallaan 50,74 pistettä, millä hän jäi kuitenkin vapaaohjelman ulkopuolelle. Peltosen lopullinen sijoitus oli 29.
Emmi Peltonen edustaa Suomea 2018 talviolympialaisissa naisten taitoluistelussa.Olympiakisojen lyhytohjelmastaan Emmi Peltonen sai pisteet 55,28, jotka ovat hänen kauden parhaat pisteensä. Ennen vapaaohjelmaosuutta Peltonen on sijalla 18. Peltonen sai vapaaohjelmasta pisteitä 101,86, joten hänen yhteispisteensä olivat 157,14. Peltosen sijoitus oli 20.
Emmi Peltosen syntymäkaupunki on Nashville, Yhdysvallat. Peltonen kävi kolme ensimmäistä kouluvuottaan Yhdysvalloissa, sen jälkeen kolme seuraavaa englanninkielisessä koulussa. Yläasteen hän kävi suomenkielisessä koulussa. Emmi Peltonen lopetti koulunkäyntinsä yläasteen jälkeen ja on keskittynyt huippu-urheiluun.
Emmi Peltosen äiti Hanna Peltonen sekä isoäiti Seija Viitanen ovat olleet SM-tason taitoluistelijoita.
Peltosen isoisä Esa Peltonen pelasi Suomen miesten jääkiekkojoukkueessa neljä olympiaturnausta 1968-80.
Peltosen veljet Alex ja Jesper pelaavat jääkiekkoa, pikkusisko Nelli harrastaa muodostelmaluistelua.
Mwanzan piirikunta
Mwanzan piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu lännessä Mozambikiin. Pohjoisessa ja idässä naapurina on Nenon piirikunta ja etelässä Chikwawan piirikunta. Mwanzan piirikunnan keskus on Mwanzan taajama (14 226 as., 2008). 
Piirikunnan pinta-ala on 2 295 neliökilometriä. Väkiluku on kehittynyt väestönlaskentojen mukaan seuraavasti: 71 400 as. (vuonna 1977), 60 300 as. (1987), 63 200 as. (1998) ja 92 900 as. (2008). Mwanzan piirikunnan koillisosasta muodostettiin Nenon piirikunta vuoden 1977 ja 1987 väestönlaskentojen välissä. Vuoden 2014 väkilukuarvio Mwanzan piirikunnalle oli 102 571 asukasta.
Amy Aquino
Amy Aquino (s. 20. maaliskuuta 1957 Teaneck, New Jersey, Yhdysvallat) on yhdysvaltalainen teatteri- ja televisionäyttelijä. Hän on opiskellut näyttelemistä Harvardin- ja Yalen yliopistoissa. Hän on näytellyt muun muassa televisiosarjoissa "Brooklyn Bridge", "Teho-osasto", "Being Human", "Rooman sheriffi" sekä "Bosch".
Georg Henrik Lybecker
Georg Henrik Lybecker (6. syyskuuta 1799 Tuokilan rälssitila, Mietoinen – 21. maaliskuuta 1885 Prästbackan ratsutila, Askola) oli suomalainen Venäjän keisarillisessa armeijassa palvellut kenraalimajuri ja vapaaherra.
Lybeckerin vanhemmat olivat majuri, vapaaherra Georg Henrik Lybecker (1765–1828) ja Christina Margareta Blum (1772–1807). Hän pääsi ylioppilaaksi Turussa 1815 ja opiskeli sitten aluksi vuodesta 1817 alkaen Haapaniemen suomalaisessa topografikoulussa ja tämän koulun lakkauttamisen jälkeen Suomen kadettikoulussa Haminassa. Lybecker valmistui koulusta 1821 ja hän oli aluksi vänrikkinä palveluksessa keisarin seurueessa ja myöhemmin yleisesikunnassa. Hän osallistui Turkkia vastaan käytyyn sotaan 1828–1829. Lybecker ylennettiin aliluutnantiksi 1825, luutnantiksi 1829, alikapteeniksi 1831, kapteeniksi 1832 ja everstluutnantiksi 1836. Hän oli viimeksi 21. jalkaväkidivisioonan majoitusmestarina Helsingissä 1841–1855. Hänestä tuli eversti 1844 ja hän erosi armeijan palveluksesta kenraalimajurina vuonna 1855.
Lybecker osti eläkkeelle jäätyään Prästbackan ratsutilan Askolasta ja muutti sinne asumaan. Hän osallistui säätyvaltopäiville 1863–1864 aatelissukunsa edustajana.
Lybecker oli naimisissa 1843–1847 raahelaisen kauppaneuvos Zachris Franzénin tyttären Sofia Franzénin kanssa ja heillä oli neljä tytärtä. Lapsista tunnetuin oli runoilija Fanny Lybecker.
Vojtěch Štursa
Vojtěch Štursa (s. 3. elokuuta 1995) on tšekkiläinen mäkihyppääjä. Seuratasolla hän edustaa Dukla Libereciä.
Maailmancupissa Štursa kilpaili ensimmäisen kerran Lillehammerissa joulukuussa 2011, ja ensimmäiset pisteensä hän saavutti Kuusamossa marraskuussa 2016. Ensimmäisen sijoituksensa kymmenen parhaan joukkoon hän saavutti Lillehammerissa joulukuussa 2016 oltuaan kymmenes. Myöhemmin samassa kuussa Engelbergissä hän saavutti toistaiseksi parhaan sijoituksen, kahdeksannen tilan.
Nuorten MM-kilpailuissa Štursa on ollut parhaimmillaan kahdesti joukkuekilpailun yhdeksäs ja henkilökohtaisessa kilpailussa 16:s. Euroopan nuorten olympiafestivaaleilla Liberecissä 2011 hän oli joukkuekilpailussa seitsemäs.
Lomami
Lomami on yksi Kongon demokraattisen tasavallan 26 maakunnasta. Sen pääkaupunki on Kabinda. Vuoden 2005 perustuslakiin kirjatussa hallinnonuudistuksessa se erotettiin Itä-Kasain maakunnasta. Sen pinta-ala on 56 010 neliökilometriä.
Lomamin entinen piirikunta, nykyinen maakunta käsittää entisen Itä-Kasain kaakkoiset osat. Seutu kuuluu Kongon demokraattisen tasavallan köyhimpiin.
Svenska Finland
Svenska Finland oli Helsingissä vuosina 1914–1915 ilmestynyt ruotsinkielinen sanomalehti.
Axel Lillen ja "Hufvudstadsbladetin" omistajan A. R. Frenckellin perustama "Svenska Finland" oli koko maan ruotsinkieliselle väestölle tarkoitettu ”kansanlehti”, josta yritettiin tehdä myös ruotsalaisen kansanpuolueen äänenkannattajaa. Kahdesti viikossa ilmestyneen lehden vastaavana toimittajana ja julkaisijana toimi Axel Lille. Lehti lopetettiin ensimmäisen maailmansodan aiheuttaman taloustilanteen heikkenemisen takia keväällä 1915.
1930- ja 1940-luvuilla "Svenska Finland" -nimellä ilmestyi katkonaisesti ruotsalaisen kansanpuolueen vaalilehti, josta myös yritettiin puolueen keskushallituksen pysyvää äänitorvea.
Nenon piirikunta
Nenon piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja on muodotettu vuonna 2003 lohkaisemalla koillisosa Mwanzan piirikunnasta uudeksi piirikunnaksi. Nenon piirikunta rajoittuu lännessä Mozambikiin ja Mwanzan piirikuntaan. Pohjoisessa naapurina on Ntcheun ja Balakan sekä idässä Zomban ja Blantyren piirikunnat. . Piirikunnan hallinnollinen keskus on Nenon taajama.
Piirikunnan pinta-ala on 1 469 neliökilometriä. Väkiluku on kehittynyt väestönlaskentojen mukaan seuraavasti: 61 200 as. (1987), 74 800 as. (1998) ja 107 300 as. (2008). Vuoden 2014 väkilukuarvio oli 143 824 asukasta.
Kreikkalaisten kansanmurha
Kreikkalaisten kansanmurha vuosina 1913–1923 oli etninen puhdistus, jonka nuorturkkilaisten hallinto kohdisti maassa asuneisiin kreikkalaisiin. Turkkilaisten väkivaltaisten toimien syy oli halu säilyttää kutistunut ottomaanien valtakunta yhtenäisenä. Väkivalta kiihtyi, kun Kreikka ja Turkki ajautuivat sotaan. Kreikkalaiset pyrkivät luomaan Suur-Kreikan.
Turkkilaiset kostivat tämän. Kansanmurhan tuloksena kuoli yli Turkin kreikkalaista, ja yli miljoona siirtyi maasta pois. Vain noin kreikkalaista jäi asumaan Turkkiin.
Turkkilainen ottomaanien valtakunta kutistui varsinkin Euroopassa 1800-luvulla. Monet turkkilaisvallan alla olleet valtiot kuten Serbia ja Kreikka itsenäistyivät. Turkissa oli jo Kreikan itsenäistyessä kreikkalaisvastaisia pogromeja. Kristityt kreikkalaiset olivat islaminuskoisessa Ottomaanien valtakunnassa syrjittyjä toisen luokan kansalaisia. Kreikka valtasi myöhemmin 1800-luvun Balkanin sodissa lisää aluetta Turkilta. 1900-luvun Balkanin sodat veivät Turkilta Itä-Traakiaa lukuun ottamatta kaikki Euroopan turkkilaisalueet. Vastauksena muiden maiden tekemiin valloituksiin kansalliskiihko nousi Turkissa. Turkin armeijan nationalistit surmasivat armenialaisia jo 1890-luvulla.
He pelkäsivät muiden kansojen hajottavan valtakunnan yhtenäisyyden. Uskontojen erilaisuus loi yhden syyn murhille. Kreikkalaiset olivat pääosin ortodoksikristittyjä, turkkilaiset muslimeja.
Kansallismieliset turkkilaiset alkoivat jo vuonna 1913 hyökätä Turkissa olevien kreikkalaisten kylien kimppuun. Nuorturkkilaiset aloittivat lehdistö- ja painostuskampanjan kreikkalaisia vastaan. Turkkilaisjoukkiot polttivat ja ryöstivät Fokaian vuonna 1914 murhaten kaupungin asukkaita.
Kun Kreikka lopulta liittyi ensimmäiseen maailmansotaan turkkilaisia vastaan, väkivalta kiihtyi. Turkkialsiet ajoivat kreikkalaisia "kuoleman marsseille". Näillä kodeistaan pois ajettuja kreikkalaisia kuoli uupumukseen ja tauteihin. Marssien päätöksinä saattoi olla murhia, raiskauksia ja pakkokäännyttämistä islamiin.
Vuonna 1919 Kreikka hyökkäsi sodan heikentämään Turkkiin. Kreikan armeija valtasi Turkista alueita. Mutta turkkilaisten armeija ajoi hyökkääjät pois. Turkkilaiset valtasivat Smyrnan (Izmirin) takaisin. Armeija ja väkijoukko murhasivat kreikkalaisia. Kaupungin armenialaiskortteleissa syttyi tulipalo, joka levisi koko kaupunkiin. Palossa kuoli ainakin ihmistä, ja sadattuhannet menettivät kotinsa.
Useimmat pogromista selvinneet kreikkalaiset pakenivat Kreikkaan. Kreikka ja Turki vaihtoivat väestöjään 1923. Kreikan muslimeja siirtyi Turkkiin ja Turkin kreikkalaisia Kreikkaan.
Noélie Yarigo
Noélie Yarigo (s. 26. joulukuuta 1985) on beniniläinen keskimatkojen juoksija, joka on erikoistunut 800 ja 1 000 metrin juoksuihin. Hän on edustanut maataan Rio de Janeiron kesäolympialaisissa vuonna 2016 800 metrin juoksussa. Hän sijoittui alkueränsä neljänneksi ennätyksellään 1:59.12 ja pääsi jatkoon välieriin, joihin hänen tie päättyi hänen jäätyään välleränsä viidenneksi ajalla 1:59.78. Hän myös osallistui yleisurheilun MM-kisoihin vuonna 2015 samalla matkalla jääden eränsä kuudenneksi, eikä hän päässyt jatkoon. Lontoon MM-kilpailuissa 2017 hän oli välieränsä kolmas ajalla 1.59,74, eikä selviytynyt loppukilpailuun.
Afrikan-mestaruuskilpailuissa Yarigo on sijoittunut 800 metrillä viidenneksi 2014 ja kuudenneksi 2016.
Hän painaa 56 kiloa ja on pituudeltaan 1.68 metriä.
Svensk Botten
Svensk Botten oli Helsingissä vuosina 1937–1944 ilmestynyt ruotsinkielinen sanomalehti.
Lehti perustettiin ruotsalaisen kansanpuolueen oikeistosiiven äänenkannattajaksi. Sen ydinjoukon muodostivat ensimmäisen maailmansodan aikaiset aktivistit ja jääkärit sekä nuoremman polven samanmieliset lähinnä Aktiva studentförbundetin piiristä. Kerran viikossa ja välillä joka toinen viikko ilmestynyt "Svensk Botten" oli sisällöltään lähinnä mielipidefoorumi ja muistutti paljon aikakauslehteä. Sen vastaavina toimittajina työskentelivät Torsten G. Aminoff (1937–1941), Herman Gummerus (1941–1942) ja Alf Brenner (1943–1944). Lehti lopetettiin kesällä 1944 "Aftonposten"-lehden perustamisen yhteydessä, koska kansanhuoltoministeriö ei suostunut antamaan painopaperia molemmille.
Madison Lintz
Madison Lintz on yhdysvaltalainen lapsinäyttelijä, joka tunnetaan Sophia Peletierin roolista kulttisarjassa "The Walking Dead" (2010–2012), ja päähahmo Harry Boschin tyttären Maddie Boschin roolista rikosdraamasarjassa "Bosch".
Rumphin piirikunta
Rumphin piirikunta on yksi Malawin aluejaon 28 piirikunnasta. Piirikunta on osa Malawin Pohjoista aluetta ja rajoittuu lännessä Sambiaan. Sen naapuripiirikuntia ovat pohjoisessa Chitipa ja Karonga sekä etelässä Nkhata Bay ja Mzimba. Idässä rajan muodostaa Malawijärvi. Piirikunnan keskus on Rumphin taajama (17 845 as., 2008).
Piirikunnan pinta-ala on 4 769 neliökilometriä. Väkiluku on kehittynyt väestönlaskentojen mukaan seuraavasti: 62 500 asukasta (vuonna 1977), 94 900 as. (1987), 128 400 as. (1998) ja 172 000 as. (2008). Vuoden 2014 väkilukuarvio oli 203 054 henkeä.
Alan Rosenberg
Alan Rosenberg (s. 4. lokakuuta 1950 Passaic, New Jersey, Yhdysvallat) on yhdysvaltalainen teatteri- ja televisionäyttelijä. Hänet tunnetaan parhaiten Eli Levinsonin roolista televisiosarjoissa "Civil Wars" ja "L.A. Law" 1990-luvun alkupuoliskolla. Rosenberg on myös nähty muun muassa televisiosarjoissa "C.S.I.", "House", "Bosch" sekä "Pukumiehet".
Rosenberg toimi 120 000 näyttelijää edustaneen ammattiliitto Screen Actors Guildin (SAG) johtajana vuosina 2005–2009.
Rosenberg oli vuosina 1989–2010 naimisissa näyttelijä Marg Helgenbergerin kanssa. Heillä on yhteinen lapsi, poika. Rosenberg on ollut naimisissa myös näyttelijä Robin Bartlettin kanssa vuosina 1976–1984.
Noarootsin niemimaa
Noarootsin niemimaa (, ) on niemimaa Länsi-Viron rannikolla. Se kuuluu Noarootsin kuntaan, johon kuuluvat lisäksi kahden entisen kunnan Sutlepan ja Riguldin alueet.
Noarootsin niemimaa oli aiemmin saari, ja se on maan kohotessa yhtynyt vasta hiljattain mantereeseen. Vielä 1700-luvulla Noarootsin ja mantereen välisessä salmessa saattoi purjehtia. Esimerkiksi Pietari Suuri purjehti vuonna 1715 salmen kautta Haapsaluun. Vuonna 1782 põltsamaalainen pastori A. W. Hupel kirjoitti, että salmen vesi on korkealla vain sopivien merituulien aikaan. Muuten saareen saattoi päästä hevosella.
Pebble
Pebble oli älykelloja valmistava yritys, jonka Fitbit osti 6. joulukuuta 2016. Sen tuotteet rahoitettiin Kickstarter-kampanjoilla. Yrityksen Pebble OS -käyttöjärjestelmää käyttävät älykellot toimivat sekä Androidin että iOS:n kanssa. Lisäksi alkuperäiselle Pebble-älykellolle on saatavilla epävirallinen tuki Windows Phone -puhelimille. Pebblen kelloille on saatavilla yli 14 000 sovellusta ja vaihdettavaa kellotaulua.
Pebblen perusti vuonna 2009 Eric Migicovsky, joka toimi myös yhtiön toimitusjohtajana. Pebble aloitti pienenä startup-yrityksenä, joka haki älykelloilleen rahoitusta Kickstarter-kampanjalla. Joukkorahoituskampanja keräsi 85 000 tilausta, mikä oli odotettua enemmän. Tämä aiheutti Pebblelle toimitusvaikeuksia. Aluksi Pebblen älykelloille sai sovelluksia vain epävirallisista sovelluskaupoista, mutta loppuvuodesta 2013 Pebble julkisti älykelloilleen virallisen sovelluskaupan. Sovelluskauppa avattiin iOS:lle 4. helmikuuta 2014 ja Androidille 8. maaliskuuta 2014. Vuonna 2014 Pebble oli maailman toiseksi suurin älykellovalmistaja 700 000 toimitettulla älykellolla. Pebble teki voittoa vuoteen 2015 asti. Apple Watchin julkistaminen ja Pebblen myöhäinen herääminen terveyttä mittaavilla ominaisuuksilla varustettuihin älykelloihin heikensivät Pebblen älykellojen myyntiä ja ajoivat yhtiön vaikeuksiin. Keväällä 2016 Pebble irtisanoi neljänneksen noin 160 työntekijästään.
Fitbit osti Pebblen kehittämät ohjelmistot ja niiden aineettomat oikeudet 6. joulukuuta 2016. Kauppahinta oli 34–40 miljoonaa dollaria. Vuonna 2015 Pebble sai 740 miljoonan dollarin ostotarjouksen Citizen Watchilta ja myöhemmin samana vuonna 70 miljoonan dollarin ostotarjouksen Inteliltä, mutta Pebble ei suostunut kumpaankaan tarjoukseen. Kaupan myötä Fitbitiin siirtyi ohjelmistokehittäjiä Pebbleltä. Pebble ilmoitti 7. joulukuuta 2016 lopettavansa älykellojen markkinoinnin, myynnin sekä valmistuksen. Kaupan myötä älykelloille julkaistavat säännölliset ohjelmistopäivitykset lopetettiin ja suoraan Pebbleltä ostettujen älykellojen takuu raukesi. Myös joukkorahoituskampanjassa olleet vielä julkaisemattomat laitteet peruutettiin ja niitä ennakkotilanneille maksettiin rahat takaisin. Fitbit kuitenkin lupasi pitää Pebblen älykellojen ohjelmistot ja palvelut toiminnassa vuoden 2017.
Laitteet:
Sovellukset:
Juhani Koti
Juhani Koti oli suomalainen kirjailija. Hän käytti myös kirjailijanimeä Elia Vera.
Nimellä "Juhani Koti":
Nimellä "Elia Vera":
Vaarojen Sanomat
Vaarojen Sanomat on Juuassa ilmestyvä Juuan ja Kolin talousalueen sitoutumaton paikallislehti.
Juuka-Seuran julkaisema "Vaarojen Sanomat" perustettiin vuonna 1969 edistämään paikkakunnan kehitystä sekä rahoittamaan seuran kotiseututyötä. Lehti ilmestyi aluksi kerran, kahdesti ja kolmesti kuukaudessa, kunnes se vuonna 1972 muuttui viikkolehdeksi ja vuonna 1984 kaksipäiväiseksi. Lehden levikki nousi 1980-luvulla yli 5 000 kappaleen. Päätoimittajina ja toimitusjohtajina työskentelivät Ukko O. Martikainen (1969–1973), Erkki Eronen (1973–1974), Vuokko Juurisola (Räisänen, 1977–1985) ja Risto Alanko (1985–).
Nykyään "Vaarojen Sanomat" ilmestyy kerran viikossa torstaisin. Sen levikki on vajaat 3 700 kappaletta (vuonna 2015). Päätoimittajana työskentelee Pasi Karjalainen.
Nikolai Podvoiski
Nikolai Iljitš Podvoiski (16. helmikuuta 1880 Kunašovka, Tšernigovin kuvernementti, Venäjän keisarikunta – 28. heinäkuuta 1948 Moskova, Neuvostoliitto) oli venäläinen bolševikki, joka toimi Neuvosto-Venäjän ensimmäisenä sota-asiain kansankomissaarina marraskuusta 1917 maaliskuuhun 1918.
Podvoiski erotettiin nuoruudessaan Tšernigovin pappisseminaarista vallankumouksellisen toimintansa vuoksi, minkä jälkeen hän opiskeli lakia Demidovin oikeustieteellisessä lyseossa Jaroslavlissa. Hän liittyi Venäjän sosiaalidemokraattiseen työväenpuolueeseen vuonna 1901 ja osallistui vuoden 1905 vallankumoukseen. Seuraavina vuosina hän oli useasti pidätettynä ja karkotettuna Siperiaan sekä välillä maanpaossa. Vuoden 1917 helmikuun vallankumouksen jälkeen Podvoiskista tuli bolševikkipuolueen keskuskomitean alaisen sotilasorganisaation johtaja ja lokakuussa 1917 Pietarin sotilaallisen vallankumouskomitean johdon jäsen. Lokakuun vallankumouksen aikana hän oli yksi Talvipalatsin valtauksen johtajista. Välittömästi vallankumouksen jälkeen hänet nimitettiin Pietarin sotilaspiirin komentajaksi ja hän sai vastuulleen myös Kerenskin–Krasnovin kapinan torjumisen. Podvoiski oli ensimmäisessä kansankomissaarien neuvostossa sota- ja laivastoasiain kansankomissaarina aina maaliskuuhun 1918 asti, jolloin Lev Trotski tuli hänen tilalleen. Podvoiski johti myös puna-armeijan perustamista valmistellutta kollegiota.
Myöhemmin Podvoiski oli vallankumouksellisen sotaneuvoston jäsenenä syyskuusta 1918 heinäkuuhun 1919 sekä Neuvosto-Ukrainan sota-asiain kansankomissaarina tammikuusta syyskuuhun 1919. Hän vetäytyi puoluetehtävistä vuonna 1923 ja kirjoitti useita teoksia Venäjän sisällissodan historiasta. Vuodesta 1935 hän oli eläkkeellä.
Maniema
Maniema on yksi Kongon demokraattisen tasavallan 26 maakunnasta. Sen pääkaupunki on Kindu. Se on yksi viidestä maakunnasta, joiden alue ja pääkaupunki säilyivät ennellaan vuoden 2005 perustuslakiin liittyneessä hallinnonuudistuksessa.
Vuonna 2012 arvioitu väkiluku oli runsaat kaksi miljoonaa.
Maniemassa vallitsee kuuma ja kostea ilmasto. Vuoden sademäärä vaihtelee eteläosien 1300 millimetristä pohjoisosien 1200 millimetriin.
Kongojoki kulkee maakunnan halki etelästä pohjoiseen. Se on purjehduskelpoinen Kindun ja Ubundun välisellä osalla eli 308 km matkalla. Myös pienempiä jokia käytetään vesiväylinä, joita pitkin tuodaan esimerkiksi maataloustuotteita markkinoille. Maakunnan tieverkko on suurelta osin päällystämätöntä ja huonokuntoista. Rautatietä pitkin pääsee pääkaupunki Kindusta Katangaan ja Itä-Kasaihin. Kindussa on lentoasema, ja muualla maakunnassa kolme pienempää lentopaikkaa.
Ronja Alatalo
Ronja Aurora Alatalo (s. 1999 Helsinki) on suomalainen näyttelijä. Hän teki ensimmäisen roolinsa Annie-musikaalin nimiroolissa vuonna 2012. Alatalo on sittemmin näytellyt myös muissa musikaaleissa mm. Tampereen Komediateatterissa, Tampereen Työväen Teatterissa ja Pyynikin kesäteatterissa. 
Vuodesta 2016 hän on esiintynyt Yle TV2:n draamasarjassa "Uusi päivä" roolihahmonaan Stella Kuparinen.
3-vuotiaana tanssimisen aloittanut Ronja valittiin vuonna 2011 Suomen Kansallisoopperan balettioppilaitoksen valtakunnalliseen baletin erikoiskoulutusohjelmaan. Hän opiskelee musiikkia Pirkanmaan musiikkiopiston rytmimusiikkilinjalla pääaineenaan laulu. Alatalo on kolmannen vuoden opiskelija Tampereen Yhteiskoulun ilmaisutaidon erityislukiossa.
Kesällä 2016 hän perusti pop up -yrityksenä katusoittokahvilan Tampereen Hämeenkadulle työllistääkseen sekä itsensä että lahjakkaat muusikkoystävänsä ja elävöittääkseen kaupunkia. . Hänet valittiin ehdolle Tampereen Positiivisimmaksi nuoreksi ilmiöksi vuonna 2017.
Muusikko-kansanedustaja Mikko Alatalo on Ronjan isoisä.
Sõmerpalu
Sõmerpalu on pienkauppala ja entinen kunta Virossa Võrumaan maakunnassa. Se sijaitsee maakunnan pohjoisosassa Võrun länsipuolella.
Vuoden 2017 kuntauudistuksessa vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi ja Sõmerpalun kunnan keskuksesta tuli Võrun kuntaan kuuluva pienkauppala.
Sõmerpalussa oli arviolta 1 771 asukasta (vuonna 2016) ja sen pinta-ala oli 182,31 neliökilometriä.
Kuntaan kuului Sõmerpalun pienkauppala ("alevik") ja 34 kylää: Alakülä, Alapõdra, Haava, Haidaku, Haamaste, Hargi, Heeska, Horma, Hutita, Hänike, Järvere, Kahro, Keema, Kurenurme, Kärgula, Lakovitsa, Leiso, Liiva, Lilli-Anne, Linnamäe, Majala, Mustassaare, Mustja, Mäekülä, Osula, Pritsi, Pulli, Punakülä, Rauskapalu, Rummi, Sulbi, Sõmerpalu, Udsali ja Varese.
Vuonna 2011 Sõmerpalun kunnassa oli 1 753 asukasta, joista 1 719 (98,1 %) oli virolaisia, 21 (1,2 %) venäläisiä ja 15 (0,9 %) muita kansallisuuksia.
Vapaa Karjala (1941–1944)
Vapaa Karjala oli jatkosodan aikana 1941–1944 ilmestynyt Itä-Karjalan sotilashallinnon sanomalehti.
"Vapaa Karjala" oli suomalaisten miehittämän Itä-Karjalan väestölle ja sotilashallinnon edustajille tarkoitettu propagandalehti. Sen sisältö koostui lähinnä artikkeleista ja sotauutisista. Aluksi Mikkelissä ja sittemmin Joensuussa painetun lehden julkaisijana toimi Itä-Karjalan Sotilashallintokunnan Valistusjaosto. Päätoimittajina työskentelivät Uuno Peltoniemi (1941–1942), Sakari Vapaasalo (1942–1943) ja Paavo Ansas (1943–1944). Kerran viikossa ja vuonna 1944 joka toinen viikko ilmestyneen lehden painos oli 10 000–12 000 kappaletta.
Anita D’Orazio
Anita D'Orazio, nee "Palm", syntynyt 23. syyskuuta 1936 vuonna Norrtäljessä Tukholman läänissä, on työskennellyt opettajana maahanmuuttajille.
Hän on pitkäaikainen edustaja Tukholman Turvapaikkakomiteassa ja FARRissa (Pakolais- ja Turvapaikkakomiteoiden neuvostossa). Vuonna 1995, hän oli mukana luomassa ensimmäinen sairaalan pelkästään paperittomille ja piilotetuille pakolaisille. D'Orazio on myös ollut mukana kauan Fristadsfondenissa, joka antaa oikeudellista tukea pakolaisille. Fristadsfondenin perusti Vasemmistopuolue vuonna 1995.
Vuonna 2008 Fokus-lehti nimitti Anita D'Orazion Vuoden ruotsalaiseksi hänen 42-vuotiaan pakolaisten oikeuksien edestätaistelun syystä. Teelusikkajärjestö antoi ensimmäisen stipendinsä D'Oraziolle 17. marraskuuta 2008.
Anita D'Orazio, on taiteilija Anders Palmin ja Anna-Lisa Lyzellin tytär. Hän oli naimisissa Gaetanio D'Orazion kanssa vuoteen 1973 saakka, ja hänellä on kaksi lasta; vuonna 1962 syntynyt Angela sekä vuonna 1967 syntynyt Daniele.
Chitipan piirikunta
Chitipan piirikunta on yksi Malawin aluejaon 28 piirikunnasta. Piirikunta on osa Malawin Pohjoista aluetta ja rajoittuu lännessä Sambiaan ja pohjoisessa Tansaniaan. Idässä piirikunnan naapurina on Karongan ja etelässä Rumphin piirikunnat. Piirikunnan keskus on Sambian rajan tuntumassa sijaitseva Chitipan taajama (14 753 as., 2008).
Piirikunnan maapinta-ala on 4 288 neliökilometriä. Väkiluku on kehittynyt väestönlaskentojen mukaan seuraavasti: 72 300 asukasta (vuonna 1977), 96 800 as. (1987), 126 800 as. (1998), 178 900 as. (2008). Vuoden 2014 väkilukuarvio oli 211 170 asukasta.
Karongan piirikunta
Karongan piirikunta on yksi Malawin aluejaon 28 piirikunnasta. Piirikunta on osa Malawin Pohjoista aluetta ja rajoittuu pohjoisessa Tansaniaan ja idässä Malawijärveen (eli Njassajärveen). Etelässä piirikunnan naapurina on Rumphin ja lännessä Chitipan piirikunta. Piirikunnan keskus on Karongan kaupunki (40 334 as., 2008). Sieltä löytyy esimerkiksi museo, jossa esitellään paikkakunnan historiaa ja seudun arkeologisia löytöjä (kuten dinosaurusten ja homindien luita). 
Piirikunnan pinta-ala on 3 355 neliökilometriä. Väkiluku on kehittynyt väestönlaskentojen mukaan seuraavasti: 106 900 asukasta (vuonna 1977), 148 000 as. (1987), 194 600 as. (1998) ja 269 900 as. (2008). Vuoden 2014 väkilukuarvio oli 327 084 asukasta.
K. Z. Tallgren
Kaarlo Zacharias Tallgren (21. heinäkuuta 1879 Ruovesi – 1. maaliskuuta 1932 Karjalohja) oli suomalainen kirkkoherra ja kristillinen kirjailija.
Tallgrenin vanhemmat olivat tuomiokapitulin asessori, rovasti Ivar Markus Tallgren (1850–1936) ja Jenny Maria Montin. Hän pääsi ylioppilaaksi 1897 Turun lyseosta ja valmistui Helsingin yliopistosta filosofian kandidaatiksi 1901 ja filosofian maisteriksi 1903. Tallgren suoritti teologian erotutkinnon 1904 ja hänet vihittiin papiksi samana vuonna.
Tallgren oli Karjalohjan kirkkoherrana 1916–1926, Naantalin kirkkoherrana 1926–1927 ja uudelleen Karjalohjan kirkkoherrana vuodesta 1927 alkaen.
Tallgren oli naimisissa vuodesta 1908 Anna Elin Sjöblomin kanssa.
Balakan piirikunta
Balakan piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta. Sen naapureita ovat lännessä Ntcheun, pohjoisessa Machingan piirikunta, idässä Mangochin. sekä etelässä Zomban ja Nenon piirikunnat. Piirikunnan keskus on Balakan kaupunki (22 733 as., 2008).
Piirikunnan pinta-ala on 2 193 neliökilometriä. Väkiluku on kehittynyt väestönlaskentojen mukaan seuraavasti: 146 600 as. (vuonna 1977), 213 400 as. (1987), 253 100 as. (1998) ja 317 300 as. (2008). Vuoden 2014 väkilukuarvio oli 383 887 asukasta.
Populaatioekologia
Populaatioekologia on ekologian haara, joka tutkii lajien populaatioiden levinneisyyteen ja runsauteen vaikuttavia tekijöitä. Tutkimusalaan kuuluu lajien levinneisyyden ymmärtäminen, selittäminen ja ennustaminen. Populaatioekologisia tutkimuksia tehdään sekä luonnollisissa olosuhteissa että järjestyissä koetilanteissa. Luonnossa eliöitä voi tutkia niiden luonnollisissa elinympäristöissä. Erilaiset koejärjestelyt ovat kuitenkin joskua pakollisia, ja tällöin voidaan esimerkiksi tutkia, mitä tapahtuu, kun elinympäristöön tuodaan uusi laji, lisätään joitain resursseja tai poistetaan tai lisätään kilpailijoita tai saalistajia.
Phalomben piirikunta
Phalomben piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu idässä Mozambikiin. Naapureina etelässä ja lännessä on Mulanjen ja pohjoisessa Zomban piirikunta. Piirikunnan keskus on Phalomben taajama (4 935 as., 2008).
Piirikunnan pinta-ala on   neliökilometriä. Väkiluku on kehittynyt väestönlaskentojen mukaan seuraavasti: 169 700 as. (vuonna 1977), 218 100 as. (1987), 232 000 as. (1998), 313 100 as. (2008). Vuoden 2014 väkilukuarvio oli 364 281 asukasta.
Meet The Searchers
Meet The Searchers on brittiläisen The Searchers -yhtyeen elokuussa 1963 julkaistu esikoisalbumi. Levy äänitettiin yhdessä päivässä. Sillä on muun muassa yhtyeen ensimmäinen hitti ”Sweets for My Sweet”, joka nousi Britannian singlelistan kärkeen. "Meet The Searchersin" toinen hitti on Yhdysvalloissa listan kolmanneksi vuonna 1965 yltänyt ”Love Potion No. 9”. Itse albumi saavutti Britannian albumilistan toisen sijan.
Yhdysvalloissa albumin julkaisi vuonna 1964 Kapp Records Britannian-versiosta eroavalla kappalelistalla ja kannella. Sille sisältyi hitti ”Needles and Pins”. Britanniassa kyseinen kappale ilmestyi vasta yhtyeen kolmannella albumilla "It’s The Searchers". Yhdysvaltain-versiolle sisältyi myös kappaleita, jotka olivat ilmestyneet Euroopassa marraskuussa 1963 levyllä "Sugar & Spice".
Urvaste
Urvaste () oli kunta Virossa Võrumaan maakunnassa. Se sijaitsi maakunnan luoteisosassa Võrun länsi- ja Valgan koillispuolella. Urvastessa oli 1 269 asukasta (vuonna 2016) ja sen pinta-ala on 139,67 neliökilometriä.
Vuoden 2017 kuntauudistuksessa Antslan ja Urvasten kunnat yhdistettiin uudeksi Antslan kunnaksi.
Vuonna 2011 Urvasten kunnassa oli 1 161 asukasta, joista 1 140 (98,2 %) oli virolaisia, 12 (1,0 %) venäläisiä ja 9 (0,8 %) muita kansallisuuksia.
Aleksandr Šljapnikov
Aleksandr Gavrilovitš Šljapnikov (30. elokuuta 1885 Murom, Venäjän keisarikunta – 2. syyskuuta 1937 Moskova, Neuvostoliitto) oli bolševikkeja edustanut poliitikko. Hän oli 1920-luvulla yksi Neuvostoliiton kommunistisen puolueen sisällä vaikuttaneen niin sanotun työläisopposition johtajista.
Šljapnikov oli koulutukseltaan mekaanikko. Hän liittyi Venäjän sosiaalidemokraattiseen työväenpuolueeseen vuonna 1901 ja sen bolševikkisiipeen vuonna 1903. Hän osallistui vuoden 1905 vallankumoukseen ja oli pääosan vuosista 1905–1908 vangittuna. Vuosina 1908–1914 hän asui Länsi-Euroopassa ja osallistui sosialistisen työväenliikkeen toimintaan muun muassa Ranskassa ja Saksassa. Hän palasi Venäjälle bolševikkien puoluetyöntekijäksi 1914, mutta piileskeli ensimmäisen maailmansodan aikana muun muassa Ruotsissa ja Suomessa. Hän järjesti puoluepropagandan salakuljetuksen Skandinavian ja Suomen kautta Venäjälle ja oli tänä aikana myös tärkeä yhdysmies bolševikkien ja suomalaisten sosiaalidemokraattien välillä. Erään tiedon mukaan hänet nimettiin salaa bolševikkien keskuskomiteaan vuonna 1915.
Šljapnikov palasi Pietariin lokakuussa 1916. Helmikuun vallankumouksen puhjetessa seuraavana vuonna hän oli korkea-arvoisin Venäjällä vapaana ollut bolševikki, sillä kaikki ylemmät puoluejohtajat olivat maanpaossa tai Siperiaan karkotettuina. Hän oli mukana järjestämässä puolueen toimintaa uudelleen yhdessä Vjatšeslav Molotovin kanssa. Šljapnikov oli myös mukana perustamassa Pietarin neuvostoa, ja hänet valittiin sen ensimmäiseen toimeenpanevaan komiteaan. Hänet valittiin kesäkuussa 1917 Venäjän metallityöläisten ammattiliiton puheenjohtajaksi. Lokakuun vallankumouksen yhteydessä Šljapnikov nimitettiin ensimmäiseen kansankomissaarien neuvostoon työasiain kansankomissaariksi, vaikka hän toivoikin avoimesti sosialististen puolueiden yhteishallituksen muodostamista.
Šljapnikov oli tyytymätön siihen, miten ammattijärjestöt menettivät itsenäisyytensä bolševikkivallan aikana. Hän nosti asian näkyvästi esiin vuoden 1920 puoluekokouksessa ja vaati, että vastuu neuvostotalouden järjestämisestä annettaisiin ammattijärjestöille valtion sijasta. Tämän jälkeen Šljapnikovin ja Aleksandra Kollontain katsottiin johtaneen puolueen sisällä ”työläisoppositioksi” kutsuttua ryhmää. Vladimir Leninin vaatimuksesta vuoden 1921 puoluekokous kielsi puolueen sisäiset ryhmäkunnat, ja Lenin vaati myös Šljapnikovin erottamista keskuskomiteasta, mihin ei kuitenkaan suostuttu. Vuosina 1923–1925 Šljapnikov oli Neuvostoliiton kaupallisena edustajana Ranskassa ja sen jälkeen vuoteen 1929 metallituotteiden valtiollisen vientiyhtymän johdossa. Hänet pakotettiin lopulta irtisanoutumaan julkisesti mielipiteistään. Šljapnikov erotettiin kommunistisesta puolueesta vuonna 1933 ja määrättiin seuraavana vuonna sisäiseen karkotukseen Karjalan neuvostotasavaltaan. Stalinin puhdistusten käynnistyttyä hänet tuomittiin vuonna 1935 viideksi vuodeksi vankeuteen, mikä muutettiin karkotukseksi Astrahaniin. Hänet vangittiin uudelleen 1936, tuomittiin seuraavana vuonna salaisessa oikeudenkäynnissä kuolemaan ja teloitettin syyskuussa 1937. Hänet rehabilitoitiin vuonna 1988.
Bannio Anzino
Bannio Anzino on kunta Pohjois-Italiassa Verbano-Cusio-Ossolan maakunnassa Piemonten alueella. Bannion naapurikunnat ovat Calasca-Castiglione, Carcoforo, Ceppo Morelli, Fobello, Rimella ja Vanzone con San Carlo.
Blantyren piirikunta
Blantyren piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu idässä Mozambikiin. Etelässä naapureina ovat Phalomben, Mulanjen ja Chiradzulun, lännessä Balakan ja Mwanzan sekä pohjoisessa Zomban ja Machingan piirikunta. Piirikunnan ja koko Malawin eteläosan hallinnollinen ja kaupallinen keskus on Blantyren kaupunki (661 256 as., 2008).
Piirikunnan pinta-ala on 2 012 neliökilometriä , josta maaseudun osuus oli 1 792 km ja kaupungin 220 km. Väkiluku on kehittynyt väestönlaskentojen mukaan piirikunnan maaseudulla 256 400 as. (vuonna 1987), 307 300 as. (1998) ja 340 700 as. (2008). Blantyren kaupungissa väestökehitys oli vastaavasti 333 100 (vuonna 1987), 502 100 as. (1998) ja 661 300 as. (2008). Vuoden 2014 väkilukuarvio oli yhteensä 1,24 miljoonaa, josta piirikunnan maaseudun osuus oli 389 907 ja Blantyren kaupungin 849 741 henkeä.
Équateur
Équateur on yksi Kongon demokraattisen tasavallan 26 maakunnasta. Sen pääkaupunki on Mbandaka. Vuoden 2005 perustuslakiin kirjatussa hallinnonuudistuksessa siitä erotettiin Mongalan, Pohjois- ja Etelä-Ubangin sekä Tshuapan maakunnat. Jäljelle jääneen osan pinta-ala on 103 903 neliökilometriä.
Likoman piirikunta
Likoman piirikunta on yksi Malawin aluejaon 28 piirikunnasta. Mozambikin aluevesien sisällä, Malawijärven (Njassajärven) itärannan läheisyydessä kahtena enklaavina sijaitseva kahden saaren Likoma ja Chizumulu) muodostama piirikunta on osa Malawin Pohjoista aluetta. Saaret kuuluvat Malawille historiallisesta syystä, sillä tutkimusmatkailija David Livingstonen lähetysjärjestö perusti Likoman saarelle päämajansa 1880-luvulla. 
Piirikunnan keskus on Likoman taajama. Piirikunnan maapinta-ala on 18 neliökilometriä. Väkiluku on kehittynyt väestönlaskentojen mukaan seuraavasti: 7 900 as. (vuonna 1977), 8 200 as. (1987), 8 100 as. (1998) ja 10 400 as. (2008). Vuoden 2014 väkilukuarvio oli 10 440 asukasta.
Santa Maria Maggiore (kunta)
Santa Maria Maggiore on kunta Pohjois-Italiassa Verbano-Cusio-Ossolan maakunnassa Piemonten alueella. Santa Maria Maggioren naapurikunnat ovat Craveggia, Druogno, Malesco ja Toceno sekä Sveitsin Ticinossa sijaitsevat Campo ja Vergeletto.
Mzimban piirikunta
Mzimban piirikunta on yksi Malawin aluejaon 28 piirikunnasta. Piirikunta on osa Malawin Pohjoista aluetta ja sen keskuskaupunki Mzuzun kaupunki (133 900 as., 2008) on samalla maan pohjoisosan hallintokeskus.
Piirikunta rajoittuu lännessä Sambiaan. Sen naapuripiirikuntina ovat pohjoisessa Rumphi, idässä Nkhata Bay sekä etelässä Nkhotakota ja Kasungu.
Piirikunnan pinta-ala on 10 430 neliökilometriä . Väkiluku on kehittynyt piirin maaseudulla väestönlaskentojen mukaan seuraavasti: 301 400 as. (vuonna 1977), 433 700 as. (1987), 611 000 as. (1998) ja 727 900 as. (2008). Mzuzun kaupungin väkiluku oli 44 200 (1987), 87 000 (1998 ja 133 900 (2008). Vuoden 2014 väkilukuarvio piirikuntaan oli 869 202 asukasta.
Varstu
Varstu on pienkauppala ja entinen kunta Virossa Võrumaan maakunnassa. Se sijaitsee maakunnan lounaisosassa Võrun lounaispuolella lähellä Latvian rajaa.
Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä osa Misson kunnasta yhdistettiin uudeksi Rõugen kunnaksi ja Varstusta tuli Rõugen kuntaan kuuluva pienkauppala.
Varstun kunnassa oli 1 050 asukasta (vuonna 2016) ja sen pinta-ala on 171,02 neliökilometriä.
Kuntaan kuului Varstun pienkauppala ("alevik") ja 19 kylää: Harjuküla, Hintsiko, Kangsti, Krabi, Kõrgepalu, Laurimäe, Liguri, Lüütsepa, Matsi, Metstaga, Mutemetsa, Paganamaa, Punsa, Pähni, Raudsepa, Soolätte, Tagakolga, Vana-Roosa ja Viru.
Vuonna 2011 Varstun kunnassa oli 1 008 asukasta, joista 981 (97,3 %) oli virolaisia, 9 (0,9 %) venäläisiä ja 15 (1,5 %) muita kansallisuuksia.
Armeno
Armeno on kunta Pohjois-Italiassa Novaran maakunnassa Piemonten alueella. Armenon naapurikunnat ovat Ameno, Brovello-Carpugnino, Colazza, Gignese, Massino Visconti, Miasino, Nebbiuno, Omegna, Pettenasco ja Pisano.
Võru (kunta)
Võrun kunta () oli kunta Virossa Võrumaan maakunnassa. Se sijaitsi maakunnan pohjoisosassa ja ympäröi Võrun kaupunkia. Kunnassa oli arviolta 4 711 asukasta (vuonna 2016) ja sen pinta-ala oli 201,48 neliökilometriä.
Vuoden 2017 kuntauudistuksessa Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi.
Kuntaan kuului kolme pienkauppalaa ("alevik") – Kose, Väimela ja Parksepa – sekä 35 kylää: Hannuste, Juba, Kasaritsa, Kirumpää, Kolepi, Koloreino, Kusma, Kärnamäe, Käätso, Lapi, Lompka, Loosu, Meegomäe, Meeliku, Mõisamäe, Mõksi, Navi, Nooska, Palometsa, Puiga, Raiste, Raudsepa, Roosisaare, Räpo, Sika, Tagaküla, Tootsi, Umbsaare, Vagula, Vana-Nursi, Verijärve, Võlsi, Võrumõisa, Võrusoo ja Väiso.
Vuonna 2011 silloisessa Võrun kunnassa oli 4 941 asukasta, joista 4 776 (96,7 %) oli virolaisia, 108 (2,2 %) venäläisiä ja 54 (1,1 %) muita kansallisuuksia.
Huora (yhtye)
Huora on tamperelainen punkyhtye, joka yhdistelee musiikissaan metallimusiikkia. Yhtyeeseen kuuluu perustaja ja kitaristi Paavo Pekkonen, basisti Ere Manninen, rumpali Saku Sahlstedt sekä laulaja Anni Lötjönen. Huora on Lötjösen ensimmäinen yhtye, ja niin ikään basisti Ere Manninen oli soittanut bassoa vasta kolme kuukautta ennen liittymistään yhtyeeseen.
Ajatus yhtyeestä sai alkunsa Pekkosen isän Eeron tokaistua pojalleen: ”Sen niminen punkbändi pitäisi olla kuin Huora”.
Ajatus Huorasta oli Pekkosen ystäväpiirin sisäinen vitsi, ja yhtyettä varten keksittiin huumorimielessä sopivia kappaleiden nimiä. Paljon myöhemmin yhtye piti treenejä, mikä johti keikkailuun ja kappaleiden äänittämiseen. Yhtye konkretisoitui lopulta, kun alussa rumpalin virkaa hoitanut Pekkonen siirtyi kitaristiksi sen jälkeen, kun toinen perustajajäsen oli jättänyt yhtyeen. Tällöin yhtyeen musiikillinen tyyli muuttui aggressiivisemmaksi ja sai nykyisen muotonsa. Huorasta tuli täysipäiväinen yhtye, kun laulaja Anni Lötjönen saapui takaisin Suomeen toukokuussa 2015 oltuaan puoli vuotta reppureissaamassa Etelä-Amerikassa.
Yhtye nousi yleisön tietoisuuteen kesäkuussa 2016 julkaistuaan "Kaikki uuniin" -EP:n sekä musiikkivideon kappaleesta ”Kovia ja kiljua”. Kappale nousi Spotifyn 50:n viraaleimman kappaleen listan sijalle 8. Yhtye solmi levytyssopimukseen Stupido Recordsin kanssa syksyllä 2016. Single ”Sori siitä” julkaistiin 18. marraskuuta 2016, ja siitä kuvattiin musiikkivideo.
Yhtyeen esikoisalbumin nauhoitukset saatiin päätökseen joulukuussa 2016. Albumi "Hukutaan paskaan" julkaistiin 24. maaliskuuta 2017. Tammikuussa 2017 Soundin lukijat valitsivat yhtyeen ”kotimainen tulokas 2016” -äänestyksessä sijalle 9.
Yhtyeen toinen albumi "Kosto elää!" julkaistiin 2. marraskuuta 2018 ja siltä julkaistiin singleinä kappaleet ”Puukottaja”, ”Huhtasaareen” sekä ”Oispa kaljaa”. Lisäksi kappaleesta ”Kaikki kaatuu” on julkaistu musiikkivideo.
Nsanjen piirikunta
Nsanjen piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu idässä, etelässä ja lännessä Mozambikiin. rajoittuu lounaassa ja lännessä Mozambikiin. Pohjoisessa naapureina ovat Chikwawan ja Thyolon piirikunnat . Piirikunnan keskus on Nsanjen taajama (20 179 as., 2008).
Piirikunnan pinta-ala on 1 942 neliökilometriä. Väkiluku on kehittynyt väestönlaskentojen mukaan seuraavasti: 108 800 as. (vuonna 1977), 204 400 as. (1987), 194 900 as. (1998) ja 238 100 as. (2008). Vuoden 2014 väkilukuarvio oli 274 797 asukasta.
Luettelo ampumahiihdon olympiamitalisteista
Ampumahiihto on ollut talviolympialaisten kisaohjelmassa vuoden 1960 talviolympialaisista lähtien. Menestyneimmät maat ovat olleet Saksa ja Norja. Eniten olympiakultamitaleita on saavuttanut Norjan Ole Einar Bjørndalen.
Chiradzulun piirikunta
Chiradzulun piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta. Sitä rajaavat pohjoisessa Zomban, idässä Mulanjen, lounaassa Thyolon ja lännessä Blantyren piirikunnat. Piirikunnan keskus on Chiradzulun taajama.
Piirikunnan pinta-ala on 767 neliökilometriä. Väkiluku on kehittynyt väestönlaskentojen mukaan seuraavasti: 176 200 as. (vuonna 1977), 210 900 as. (1987), 236 100 as. (1998) ja 288 500 as. (2008). Vuoden 2014 väkilukuarvio oli 314 059 asukasta.
Chikwawan piirikunta
Chikwawan piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu lounaassa ja lännessä Mozambikiin. Pohjoisessa naapureina ovat Mwanzan, Nenon ja Blantyren, idässä Thyolon ja etelässä Nsanjen piirikunta. Piirikunnan keskus on Chikwawan taajama (6 987 as., 2008).
Piirikunnan pinta-ala on 4 755 neliökilometriä. Väkiluku on kehittynyt väestönlaskentojen mukaan seuraavasti: 194 400 asukasta (vuonna 1977), 316 700 as. (1987), 356 700 as. (1998) ja 434 600 as. (2008). Vuoden 2014 väkilukuarvio oli   asukasta.
Iso kiltti jätti
Iso kiltti jätti ("The BFG") on Roald Dahlin lastenkirja, joka julkaistiin englanniksi vuonna 1982 ja Tuomas Nevanlinnan suomennoksena vuonna 1989. Kirjan on kuvittanut Quentin Blake.
Dahl omisti kirjan esikoistyttärelleen Olivialle, joka oli kuollut tuhkarokon jälkitautina saamaansa aivotulehdukseen seitsemänvuotiaana vuonna 1962.
"Iso kiltti jätti" on sovitettu elokuvaksi kahdesti, ensin animaatioelokuvaksi vuonna 1989 ja näytellyksi elokuvaksi vuonna 2016.
Etelä-Ubangi
Etelä-Ubangi eli Sud-Ubangi on yksi Kongon demokraattisen tasavallan 26 maakunnasta. Sen pääkaupunki on Gemena. Vuoden 2005 perustuslakiin kirjatussa hallinnonuudistuksessa se erotettiin Equateurin maakunnasta. Sen pinta-ala on 51 648 neliökilometriä.
Pohjois-Ubangi
Pohjois-Ubangi eli Nord-Ubangi on yksi Kongon demokraattisen tasavallan 26 maakunnasta. Sen pääkaupunki on Gbadolite. Vuoden 2005 perustuslakiin kirjatussa hallinnonuudistuksessa se erotettiin Equateurin maakunnasta. Sen pinta-ala on 56 644 neliökilometriä.
Mongala
Mongala on yksi Kongon demokraattisen tasavallan 26 maakunnasta. Sen pääkaupunki on Lisala. Vuoden 2005 perustuslakiin kirjatussa hallinnonuudistuksessa se erotettiin Equateurin maakunnasta. Sen pinta-ala on 58 141 neliökilometriä.
Tshuapa
Tshuapa on yksi Kongon demokraattisen tasavallan 26 maakunnasta. Sen pääkaupunki on Boende. Vuoden 2005 perustuslakiin kirjatussa hallinnonuudistuksessa se erotettiin Equateurin maakunnasta. Sen pinta-ala on 132 940 neliökilometriä.
Sveitsin kansallismuseo
Sveitsin kansallismuseo (, , , , ) on Sveitsin valtiollinen museolaitos, jonka alaisuuteen kuuluu useita museoita:Zürichin kansallismuseo on Sveitsin kansallismuseon päämuseo. Se oli vuoteen 2009 asti Sveitsin kansallismuseo (). Museon vanha osa on vuodelta 1898 ja moderni lisäosa vuodelta 2016. Museon pysyvissä näyttelyissä on esillä Sveitsin alueen arkeologiaa, muuta historiaa ja taidetta. Lisäksi on vaihtuvia näyttelyitä sekä historiallisista että ajankohtaisista aiheista.
Museossa kävi vuonna 2015 230 000 vierailijaa.
Ituri
Ituri on yksi Kongon demokraattisen tasavallan 26 maakunnasta. Sen pääkaupunki on Bunia. Vuoden 2005 perustuslakiin kirjatussa hallinnonuudistuksessa se erotettiin Orientalen maakunnasta. Sen pinta-ala on 65 658 neliökilometriä.
Tshopo
Tshopo on yksi Kongon demokraattisen tasavallan 26 maakunnasta. Sen pääkaupunki on Kisangani. Vuoden 2005 perustuslakiin kirjatussa hallinnonuudistuksessa se erotettiin Orientalen maakunnasta. Sen pinta-ala on 199 567 neliökilometriä.
Ylä-Uele
Ylä-Uele eli Haut-Uélé on yksi Kongon demokraattisen tasavallan 26 maakunnasta. Sen pääkaupunki on Isiro. Vuoden 2005 perustuslakiin kirjatussa hallinnonuudistuksessa se erotettiin Orientalen maakunnasta. Sen pinta-ala on 89 683 neliökilometriä.
Ylä-Lomami
Ylä-Lomami eli Haut-Lomami on yksi Kongon demokraattisen tasavallan 26 maakunnasta. Sen pääkaupunki on Kamina. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Sen pinta-ala on 108 204 neliökilometriä.
Gbadolite
Gbadolite on Pohjois-Ubangin maakunnan pääkaupunki Kongon demokraattisessa tasavallassa. Vuonna 2004 sen väkiluvuksi arvioitiin 42 000.
Joseph Desire Mobutu, myöhemmin nimeltään Mobutu Sese Seko Kuku Ngbendu Waza Banga, oli kotoisin Gbadolitestä. Hän rakennutti sinne valtavan palatsin ja kansainvälisen lentokentän. Mobutun kaatumisen jälkeen loistorakennukset ovat raunioituneet ryöstelyn ja huonon kunnossapidon takia.
Honey G
Anna Georgette Gilford eli Honey G (s. 12. maaliskuuta 1981 Harrow, Lontoo, Englanti, Iso-Britannia) on englantilainen rap-muusikko. Hän osallistui Britannian The X Factorin 13. tuotantokaudelle vuonna 2016. Hän esitti koelauluissa Missy Elliottin kappaleen "Work It", kuitenkin muuttaen sitä itselleen sopivaksi. Honey G sijoittui kilpailussa lopulta viidenneksi. Hän solmi kilpailun jälkeen levytyssopimuksen Simon Cowellin levy-yhtiön Syco Musicin kanssa. Hän julkaisi vain yhden kappaleen ja jätti levy-yhtiön. Hän toimii nykyisin kiinteistönvälittäjänä Lontoossa.
Tanganyika
Tanganyika on yksi Kongon demokraattisen tasavallan 26 maakunnasta. Sen pääkaupunki on Kalemie. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Sen pinta-ala on 134 940 neliökilometriä.
Ylä-Katanga
Ylä-Katanga eli Haut-Katanga on yksi Kongon demokraattisen tasavallan 26 maakunnasta. Sen pääkaupunki on Lubumbashi. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Sen pinta-ala on 132 425 neliökilometriä.
Keski-Kasai
Keski-Kasai, Kasaï-Central eli Lulua on yksi Kongon demokraattisen tasavallan 26 maakunnasta. Sen pääkaupunki on Kananga. Vuoden 2005 perustuslakiin kirjatussa hallinnonuudistuksessa se erotettiin Länsi-Kasain maakunnasta. Sen pinta-ala on 59 111 neliökilometriä.
Maakunta muodostettiin yhdistämällä Luluan piirikunta ja siitä erillinen Kanangan kunta. Siellä puhutaan yleisesti luluanlubaa.
Radio Nelostie
Radio Nelostie oli vuonna 1989 perustettu suomalainen kaupallinen radiokanava, joka toimi Äänekoskella taajuudella 102,3 MHz. Säännöllinen lähetystoiminta alkoi 2.9.1989.
British Science Fiction Award
British Science Fiction Award eli BSFA-palkinto on vuosittain myönnettävä kirjallisuuspalkinto tieteiskirjallisuudelle. Palkinto on myönnetty vuodesta 1970 lähtien.
Palkinnon myöntää brittiläinen British Science Fiction Association (BSFA), jonka jäsenet valitsevat palkinnon ehdokkaat ja sen voittajat.Entiset kategoriat:
Robert A. Heinlein -palkinto
Robert A. Heinlein -palkinto on Heinlein-yhdistyksen myöntämä tunnustus tieteiskirjallisuudelle.
Palkinto on jaettu ensimmäisen kerran vuonna 2003, jolloin sen voittivat Michael F. Flynn ja Virginia Heinlein.
Palkinto on nimetty edesmenneen tieteiskirjailija Robert A. Heinleinin mukaan.
Tämä on eri palkinto kuin "National Space Society" (NSS) myöntämä Robert A. Heinlein -muistopalkinto
Palkinnon voittaneita henkilöitä:
Michael F. Flynn
Michael Francis Flynn (s. 1947) on yhdysvaltalainen tieteiskirjailija ja tilastotieteilijä.
Flynn on voittanut muun muassa Prometheus- ja Robert A. Heinlein -palkinnon. Hän ollut ehdolla Hugon saajaksi.
Suomenmaa (täsmennyssivu)
Suomenmaa voi tarkoittaa seuraavia asioita: